User talk:Bhattad.shubham

दक्षिण में हिन्दी हास्य का मरुधर Biography कवि श्री वेणुगोपाल भट्टड़ का जन्म 11 मई 1948 अक्षय तृतीया को मारवाड़ मूंडवा, जिला : नागौर, राजस्थान में श्री भोलाराम भट्टड़ की द्वितीय सन्तान के रूप में हुआ। आपके तीन भाई एवं चार बहनें है। श्री भोलाराम भट्टड़ के बड़े भाई श्री भगवानदास भट्टड़ को एक ही कन्या हुई। अतः उन्होंने श्री वेणुगोपाल भट्टड़ को दत्तक पुत्र के रूप में स्वीकार किया। पिताजी हैदराबाद में व्यापार करते थे, अतः आपकी जीवन विकास यात्रा का केंद्र बिंदु हैदराबाद रहा। आपने पी. यु. सी. हिंदी प्रचार सभा की "विद्वान", एवं हिंदी साहित्य सम्मेलन प्रयाग की "साहित्यरत्न" परीक्षाएँ उत्तीर्ण की। अधिकतर अध्ययन स्वाध्ययजनित ही रहा, जिसकी अभिव्यक्ति कालांतर में राष्ट्रीय स्तर के हिंदी एवं राजस्थानी हास्य-व्यंग्य कवि के रूप में दिखाई देती है।

पिता श्री भगवानदास भट्टड़ अति धर्मपरायण, गोभक्त, साधुस्वभावी "भगतजी" के नाम से विख्यात थे, अतः बचपन से ही श्रीमदभागवत्, भगवत् गीता, रामचरितमानस आदि अनेकानेक धार्मिक एवं साहित्यिक ग्रंथों का पठन-पाठन होता रहा। वेणुगोपाल भट्टड़ ने 8 वर्ष की अल्प आयु में ही इन्होंने भगवत् गीता, रामचरितमानस के किष्किन्धा काण्ड, सुन्दरकाण्ड, अनेक संस्कृत श्लोकों, तुलसी, कबीर आदि संतो के पदों-दोहों को कंठस्थ कर शुद्ध और लयबद्ध पाठ द्वारा कई प्रतियोगिताओं में पुरस्कार प्राप्त किये।

बारह वर्ष की आयु से ही आपने लेखन शुरू कर दिया और अट्ठारह वर्ष की आयु से नगर में होने वाले काव्य सम्मेलनों में भाग लेने लगे। 70 के दशक में हिंदी प्रचार सभा हैदराबाद के दीक्षांत समारोह में पधारे पद्मभूषण हरिवंशराय बच्चन ने भी इनका काव्य पाठ सुना-सराहा। आपको अखिल भारतीय मंचों पर लाने का श्रेय सुप्रसिद्ध मंच संचालक हास्य सम्राट स्व. श्री रामरिख मनहर को है। हैदराबाद में आयोजित एक कवि सम्मेलन में मनहरजी ने इन्हें सुना और कल्याण (मुंबई) में आयोजित कवि सम्मेलन में आमंत्रित किया। 30 अगस्त 1969 को पहले अखिल भारतीय कवि सम्मेलन में ही रामरिख मनहर के संचालन में उस समय के हास्य-व्यंग्य के दिग्गज कवियों पद्मश्री गोपालप्रसाद व्यास, पद्मश्री काका हाथरसी, निर्भय हाथरसी, विश्वनाथ शर्मा 'विमलेश', ओमप्रकाश आदित्य, शैल चतुर्वेदी के साथ काव्य पाठ का अवसर और भरपूर सराहना मिली। फिर तो ये पूरे देश भर में बुलाये जाने लगे। हैदराबाद शहर में ही नहीं, अपितु समूचे दक्षिण भारत से इस क्षेत्र में यह पहला नाम है, जिसने काव्य मंच पर इस कदर सफलता हासिल की।

समय-समय पर आपको दूरदर्शन के विशेष राष्ट्रीय कार्यक्रमों नव वर्ष, होली, गणेश चतुर्थी, दशहरा, दीपावली आदि पर आयोजित होनेवाले अखिल भारतीय कवि सम्मेलनों में आमंत्रित किया जाता रहा है। टी.व़ी. के अन्य चैनलों पर वाह-वाह, अंगूर, बहुत खूब, क्या बात है, "वाह-वाह क्या बात है" जैसी कवि सम्मेलनीय श्रंखलाओं में आपके द्वारा काव्य पाठ होता रहा है, जहाँ इन्होंने मधुर राजस्थानी भाषा एवं दिव्य तिलक की अमिट छाप छोड़ी है। देश-विदेश में आयोजित होने वाले कवि सम्मेलनों के अतिरिक्त आकाशवाणी, रेलवे, एयरलाइन्स, एन.टी.पी.सी., ओ.एन.जी.सी., एन.एम.डी.सी., एन.जी.आर.आई., ई.डी.एल., डी.आर.डी.एल., बी.एच.ई.एल., पुलिस अकादमी, रिजर्व बैंक, नगर पालिकाएं आदि राजकीय उपक्रमों, विश्वविद्यालयों, निजी प्रतिष्ठानों एवं संस्थाओ के मंचों पर काव्य पाठ की निरंतरता बिना हुई है। अब तक 5000 से अधिक कार्यक्रमों में इनकी भागीदारी रही है। धर्मयुग, कादम्बिनी, नवभारत टाइम्स, राष्ट्रीय सहारा, दैनिक हिंदुस्तान, काव्या, माणक, संपादक आदि सभी स्तरीय पत्र-पत्रिकाओ में रचनाओं का प्रकाशन हुआ और होता रहता है। कवि सम्मेलनीय यात्राओं के कारण देश भर में आपका साहित्यिक संपर्क व्यापक रूप से है। देश के लगभग सभी कवियों के लिए भट्टड़ एक सुपरिचित नाम है। उन में हैदराबाद का ज़िक्र होने पर भट्टड़ का नाम आना अवश्यम्भावी है।

विशेष उल्लेखनीय है की राष्ट्रीय स्तर पर आप माहेश्वरी समाज के सर्वप्रथम कवि है जिन्हें दूरदर्शन नें राष्ट्रीय प्रसारण में कवि के रूप में अनेक बार दर्शाया साथ ही ये माहेश्वरी समाज के सर्वप्रथम कवि हैं जिन्हें 1996 में अमेरिका में काव्य पाठ के लिए आमंत्रित किया गया। वहाँ के अनेक नगरों में श्री बालकवि बैरागी एवं श्री हुल्लड़ मुरादाबादी के साथ आपने काव्य पाठ कर सुयश प्राप्त किया एवं दूसरी बार 2003 में मूडी गार्डन्स में इंटरनेशनल माहेशवरी राजस्थान कन्वेंशन, टेक्सास में आयोजीत अधिवेशन के निमंत्रण पर एकल काव्य पाठ हेतु अमेरिका की यात्रा की। अमेरिका के अतिरिक्त ब्रिटेन, कैनेडा एवं न्यूजीलैंड से भी आमंत्रण है, जहाँ जाना संभावित हैं।

कोयम्बत्तूर से प्रकाशित देश के गणमान्य माहेश्वरी ग्रन्थ एवं भीलवाडा सें प्रकाशित माहेश्वरी जाति का इतिहस में भी आपका विस्तृत उल्लेख मिलता है। हास्य-व्यंग्य विधा के साहित्य एवं इतिहास पर पी.एच.डी. करने वाले अनेक शोधार्थियों ने अपने शोध ग्रंथों में इनके बारे में काफी कुछ लिखा और अनेक रचनाओं को उदत्त किया है।

थोडे में अधिक कहना, शब्द चातुर्य एवं कौतुकता व बोलचाल की मुहावरेदार सरल भाषा आपकी कविता की विशिष्टता है, जिसमें बात भी होती है और करामात भी। न केवल हिंदी संस्थाओं बल्कि भाषा एवं कथन की सहजता एवं सरलता के कारण आपको देश भर के उर्दू मुशायरों में भी सादर आमंत्रित किया और सराहा जाता है। राजस्थानी भाषा की रचनाएँ कवि सम्मेलनों में आपकी विशेष पहचान है। आपने अपने समकालीन सभी नामी-गिरामी कवियों के साथ अखिल भारतीय कवि सम्मेलनों में काव्य पाठ किया है। हिंदी, राजस्थानी, संस्कृत, मराठी, भोजपुरी, अवधि एवं ब्रज भाषा तथा बोलियों पर भी आपका अच्छा अधिकार है।

सर्वश्री शंकरदयाल शर्मा, ज्ञानी जैलसिंह, कृष्णकांत, राजीव गाँधी, चंद्रशेखर, जगजीवन राम, विजयराजे सिंधिया एवं अटल बिहारी वाजपेयी के अतिरिक्त अनेकों राजनेताओं ने आपकी कविताओं को सुना, सराहा और सम्मानित किया है। स्वामी करपात्रीजी, शरणानंदजी, शंकराचार्य निरंजनदेव तीर्थ, आचार्य श्रीतुलसी, संत रामसुखदासजी, आचार्य रजनीश, मदर टेरेसा, चन्द्र स्वामी, महेश योगी, धीरेन्द्र ब्रह्मचारी, रामचंद्र वीर आदि अनेक संतों विद्वानों एवं चिंतको के भी आप कृपा पात्र रहे हैं।

स्व. श्री ओमप्रकाश आदित्य कहते थे कि भट्टड़ की सूझ पैनी और मौलिक है। पद्मभूषण गोपालदास 'नीरज' इनके बारे में लिखते है - श्री वेणुगोपाल भट्टड़ की रचनाए उत्कृष्ट, शालीन एवं सुरुचिपूर्ण है। इसलिए अन्य लतीफेबाजों एवं चुटकुले सुनाने वाले कवियों से वे बिलकुल अलग दिखाई देते हैं, इनके हिंदी के हास्य रस के तुकांत हाइकुओं का जवाब ही नहीं। इतने बढ़िया हाइकू मेरे तो आजतक देखने सुनने में नहीं आए। शीर्षस्थ व्यंग्यकार माणिक वर्मा का कहना है - भट्टड़ बड़ी प्रतिभा एवं क्षमता वाले कवि हैं। इनकी रचनाएँ अनूठी होती है, जब भी याद आती हैं - घंटों मज़ा देती हैं। शैल चतुर्वेदी इन्हें "लिटिल लाफ्टर" कहा करते थे। जबकि हास्य के महारथी पद्मश्री सुरेन्द्र शर्मा जी का कथन है कि भट्टड़ जितना अच्छा कवि है, उतना ही अच्छा इन्सान भी है। बालकवि बैरागी कहते हैं कि "भट्टड़" हास्यस्पद कविताओं का सर्जक नहीं अपितु हास्य-रस का कवि है। जबकि सुभाष काबरा कि नज़रों में "वेणु भाई" लाखों लोगों की मुस्कान बटोरने वाला कवि है।

श्री भट्टड़ समय एवं सुविधानुसार होली के अवसर पर अबीर गुलाल नामक एक अखिल भारतीय हास्य व्यंग्य कवि सम्मेलन का आयोजन भी हैदराबाद में करते हैं। सारे देश में चर्चित यह कवि सम्मेलन दक्षिण भारत में हिंदी का सबसे विशाल आयोजन माना जाता हैं। इस आयोजन में हर बार नए कवियों को भी मंच पर काव्य पाठ का अवसर प्राप्त होता रहा हैं। अबीर-गुलाल के अब तक 8 आयोजन हो चुके हैं, जिसमें 100 से अधिक कलमकारों ने भाग लिया हैं। देश भर के शताधिक कवियों को दक्षिण भारत से जोड़ने का श्रेय भी इनको है। आयोजन के सन्दर्भ में सुप्रसिद्ध आशुकवि निर्भय हाथरसी का कथन है - ये आयोजन इतना विराट, सुव्यस्थित और अभिभूत कर देने वाला होता है कि कोई भी कवि इस कवि सम्मलेन में भाग लेकर अपने आप को धन्य समझेगा। "अबीर गुलाल" नामक एक हास्य ग्रंथ का प्रकाशन भी आपने किया जिसकी देश भर के बुद्धिजीवियों ने मुक्त कंठ सें प्रशंसा की है, जिसमें 400 से अधिक नए-पुराने हास्य-व्यंगकारों की रचनाओं का इस खूबी से संपादन किया गया है की बस वाह-वाह। पद्मश्री गोपालप्रसाद व्यास लिखते हैं - अबीर-गुलाल पत्रिका चमकदार, खुशबूदार, सुसंपादित एवं संग्रहणीय हैं. पद्मश्री बरसानेलाल चतुर्वेदी नें इस पत्रिका के बारे में कहा है - अबीर-गुलाल का जो भी पृष्ट पलटता हूँ, बिना पढ़े नहीं छोड़ा जाता, इसकी जितनी भी तारीफ़ की जाए, कम हैं। फिल्म अभिनेता एवं कवि महिपाल के अनुसार - अबीर-गुलाल हास्य व्यंग्य का एनसाइक्लोपीडिया है। स्वमामधन्य कवि मुकुट बिहारी सरोज का मत कि, मैनें दीपावली और होली सें सम्बंधित पचासों अंक देखें हैं, लेकिन अबीर-गुलाल का जवाब नहीं।

हास्य-व्यंग्य के अतिरिक्त अन्य रसों एवं काव्य की अनेक विधाओं में भी आपने काफी सृजन किया हैं, जिनमें विशेषकर तुकांत हाइकुओं को खूब सराहना मिली। सम्प्रति "हाइकु" काव्य संग्रह प्रकाशनाधीन है, जिसकी भूमिका पद्मभूषण गोपालदास नीरज ने लिखी है। पचास वर्षों से अधिक की इनकी काव्य यात्रा स्तुत्य है।

इनकी पत्नी स्नेहलता महाराष्ट्र के सुप्रसिद्ध तीर्थ क्षेत्र पंढरपुर के खाबाणी परिवार से है। परिवार में दो लड़कियाँ : कविता, कल्पना; दो लड़के : कैलाश, रूपेश एवं चार पौत्र : जीवेश, हिमेश, तारेश एवं नमेश हैं।

पता : 15-9-38, महाराज गंज, हैदराबाद-500 012 (आं.प्र.) दूरभाष :	(निवास)	040-6452 4762 (कार्यालय) 040-2461 4762 ई-मेल : kavivenugopalbhattad@gmail.com